Benedikt Hauksson hefur starfað fyrir íslensku félögin Kolibri , Brandenburg og Döðlur síðan hann kom heim frá London . Aðsend mynd Benedikt Hauksson hefur verið ráðinn til Aton . JL frá Kolibri þar sem hann starfaði sem teymisþjálfari og stafrænn ráðgjafi . Hann hefur einnig starfað sem viðskiptastjóri hjá auglýsingastofunni Brandenburg og hönnunarstofunni Döðlum . Benedikt starfaði um árabil í London sem markaðsráðgjafi á stafrænu markaðsstofunni Isobar þar sem hann vann meðal annars að stafrænni stefnumótun fyrir fyrirtæki á borð við Adidas , Budweiser , Kellogg's , Royal Bank of Scotland og Toyota . Árið 2017 útskrifaðist Benedikt frá Hyper Island í Stokkhólmi með meistaragráðu í stafrænni stjórnun . Hann er sömuleiðis með BA gráðu í auglýsinga - og markaðsfræði frá University of the Arts í London . „ Ráðning Benedikts er liður í frekari uppbyggingu sérhæfðs ráðgjafateymis Aton . JL sem aðstoðar fyrirtæki í stafrænni vegferð þeirra og samskiptum við viðskiptavini og hagaðila . Við bjóðum hann hjartanlega velkominn til starfa , ” segir Ingvar Sverrisson , framkvæmdastjóri Aton . JL . Aton . JL er samskiptafélag sem varð til með samruna ráðgjafarstofunnar Aton og auglýsingastofunnar Jónsson & Lemacks . Félagið sérhæfir sig í ráðgjöf varðandi samskipti , stefnumótun , hönnun og markaðssetningu . Hjá Aton . JL starfa sérfræðingar með fjölbreytilegan bakgrunn sem gerir félaginu kleift að nálgast og skipuleggja samskipti viðskiptavina sinna með heildstæðum hætti . Aton . JL er til húsa að Tryggvagötu 10 .